3 หุ้น “ตระกูลป.” นำทีมวิ่งคึกรับราคาน้ำมันพุ่ง โบรกฯแนะสอย PTTGC เป้าคอนเซนซัส 67.80 บ.
3 หุ้น “ตระกูลป.” นำทีมวิ่งคึกรับราคาน้ำมันพุ่ง โบรกฯแนะสอย PTTGC เป้าคอนเซนซัส 67.80 บ.
3 หุ้น “ตระกูลป.” นำทีมวิ่งคึกรับราคาน้ำมันพุ่ง โบรกฯแนะสอย PTTGC เป้าคอนเซนซัส 67.80 บ.
16 ก.ย. 2562

ผู้สื่อข่าวรายงานว่า ณ เวลา 10.03 น. ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 126.50 บาท บวก 4 บาท หรือ 3.27% สูงสุดที่ระดับ 127.50 บาท ต่ำสุดที่ระดับ 126.50 บาท ด้วยมูลค่าการซื้อขาย 999.17 ล้านบาท
ด้านราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 47.25 บาท บวก 1.75 บาท หรือ 3.85% สูงสุดที่ระดับ 47.25 บาท ต่ำสุดที่ระดับ 46.75 บาท ด้วยมูลค่าการซื้อขาย 925.40 ล้านบาท
ขณะที่ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 56.75 บาท บวก 2 บาท หรือ 3.65% สูงสุดที่ระดับ 56.75 บาท ต่ำสุดที่ระดับ 56.25 บาท ด้วยมูลค่าการซื้อขาย 490.81 ล้านบาท
ด้านราคาหุ้น บริษัท ไทยออยล์ จำกัด (มหาชน) หรือ TOP อยู่ที่ระดับ 72 บาท บวก 1.25 บาท หรือ 1.77% สูงสุดที่ระดับ 72.50 บาท ต่ำสุดที่ระดับ 71.75 บาท ด้วยมูลค่าการซื้อขาย 190.72 ล้านบาท
เช่นเดียวกันกับราคาหุ้น บริษัท ไออาร์พีซี จำกัด (มหาชน) หรือ IRPC อยู่ที่ระดับ 4.16 บาท บวก 0.08 บาท หรือ 1.96% สูงสุดที่ระดับ 4.18 บาท ต่ำสุดที่ระดับ 4.12 บาท ด้วยมูลค่าการซื้อขาย 143.67 ล้านบาท
ด้าน บล.กรุงศรี ระบุในบทวิเคราะห์ฯว่า กลุ่มธุรกิจน้ำมัน ได้ Sentiment บวกจากข่าวบ่อน้ำมันใหญ่ที่สุดของโลกในซาอุดีอาระเบียถูกโดรนติดอาวุธโจมตี โดยความขัดแย้งทางด้านภูมิรัฐศาสตร์ในตะวันออกกลางกลับมารุนแรงขึ้นอีกครั้ง หลังจากเมื่อวันเสาร์ที่ผ่านมากระทรวงมหาดไทยของซาอุดีอาระเบีย แจ้งว่าบ่อน้ำมันขนาดใหญ่ 2 แห่งของ บริษัทซาอุดี อารามโค ซึ่งเป็นบริษัทผลิตน้ำมันดิบใหญ่ที่สุดของโลกถูกโดรนติดอาวุธโจมตีก่อให้เกิดความเสียหายและต้องหยุดผลิตเป็นการชั่วคราว
โดยเหตุการณ์นี้หนุนให้ราคาน้ำมันดิบเช้าวันนี้พุ่งแรงกว่า 5.5-6 เหรียญสหรับ/บาร์เรล (+10%) เนื่องจากแหล่งผลิตน้ำมันดิบทั้ง 2 แห่ง มีกำลังการผลิตรวมกันกว่า 8.45 ล้านบาร์เรลต่อวัน มากกว่า 50% ของกำลังการผลิตทั้งหมดของซาอุดีอาระเบีย และคิดเป็น 5% ของกำลังการผลิตน้ำมันดิบของโลก การหยุดผลิตจะทำให้อุปทานน้ำมันดิบของโลกเข้าสู่ภาวะตึงตัวทันที ซึ่งต้องติดตามผลเสียหายที่เกิดขึ้นและระยะเวลาในการหยุดการผลิต โดยกรณีดังกล่าวส่งผลบวกต่อหุ้นในกลุ่มธุรกิจ น้ำมัน โรงกลั่น และ ปิโตรเคมี โดยตรง
สำหรับ TOP pick ให้หุ้น PTTEP, TOP และ IVL และอีกตัวที่น่าสนใจวันนี้คือ PTTGC (ใช้ก๊าซเป็นวัตถุดิบต้นทุนจะถูกกว่าแนฟทา)
ทั้งนี้ แนะ “ซื้อ” PTTEP ให้ราคาเป้าหมาย 160 บาท ได้ประโยชน์โดยตรงจากราคาน้ำมันดิบพุ่งแรงประมาณ 5-6 เหรียญสหรัฐ/บาร์เรล จากข่าวแหล่งผลิตน้ำมัน 2 แห่งของซาอุดีอาระเบีย ถูกโจมตีคาดกระทบการผลิตน้ำมันและก๊าซฯ 5.7 ล้านบาร์เรล/วันหรือกว่า 50% ของการผลิตทั้งหมดของซาอุดีอาระเบีย และ 5% ของอุปทานน้ำมันทั่วโลก
พร้อมแนะ “ซื้อเก็งกำไร” หุ้น PTTGC เป้า IAA Consensus 67.8 บาท เหตุโจมตีแหล่งผลิตน้ำมันดิบในซาอุดีอาระเบียกระทบ Supply วัตถุดิบในการผลิตปิโตรเคมีกดดันให้โรงปิโตรเคมีต้องหยุดผลิตตามไปด้วยส่งผลให้ผลิตภัณฑ์ปิโตรเคมี ออกสู่ตลาดลดลงหนุนราคาเพิ่มเป็นบวกต่อกลุ่มปิโตรเคมี มอง PTTGC ได้ประโยชน์มากสุดเพราะใช้ก๊าซฯเป็นวัตถุดิบราคาจะขึ้นน้อยกว่าเมื่อเทียบกับ แนฟทาซึ่งราคาจะเพิ่มขึ้นตามน้ำมันทันที